CELOSVETOVÁ ZMENA TEPLOTY + 1,8 °C
VYHYNUTÉ DRUHY V TOMTO STOROČÍ + 411 227
EXTRAPOLÁCIE
Povedz mi o konci.
O konci?
Kde sa končí kruh?
Vždy sa práve končí a práve začína.
Žijeme svojím dychom tak dlho, ako nám svet dovolí.
Dni na nás tlačia
a potom sa poberú ďalej.
Dnešný sa stáva včerajším, až kým sa nevytratíme.
A vrátime, čo sme si vzali.
To si chcela vedieť?
Chcem vedieť všetko.
Ahoj, tiger.
Zaspal si pri telke.
Starká mi čítala rozprávku. Tú s lietajúcimi slonmi.
Ale... v skutočnosti nelietajú.
Však?
Nie, zlatko, slony mali choboty, nie krídla.
Veď to vieš. Ukazovala som ti obrázky.
Tak poď, amigo. Ide sa.
Dúfam, že zas nie je oranžový deň.
17. augusta 2046.
Pre mesto Cali v Kolumbii platí až do západu slnka oranžová výstraha.
Obmedzte čas strávený vonku.
KOLUMBIA
Túto sezónu som nevidel ani jednu ťavu.
Akoby som sa prechádzal starým, opusteným domom
a kričal, či je niekto doma.
Ak niekde sú, nechcú sa priblížiť.
Keď sa nad tým zamyslím, pripomínajú mi teba.
Videla som, že na pláži uviazli ďalšie zvieratá.
Tri jedince na myse Farewell Spit na Novom Zélande. Nevieš prečo?
Prečo by sa zdravé,
nádherné zviera rozhodlo ukončiť život len preto, že na svete je bordel?
- Neviem. Ty mi povedz. - Dobre, Marco.
Volať ti asi nebol dobrý nápad.
Fajn. Pracuješ pre konkurenciu, Bec.
Teoreticky žiadaš o firemnú špionáž,
nie o profesionálnu láskavosť.
ZooZajtrajška je veľmi paranoidná, keď ide o hackerov,
špiónov a staré lásky z konkurencie,
ktoré volajú o informácie.
Určite si podpísala rovnaké zmluvy mlčanlivosti ako aj ja.
Svetu dochádza čas aj zvieratá.
Vzácnosť sa rovná hodnote.
Ďalší dôvod, aby sme zdieľali informácie.
Keby som na niečom pracoval, dal by som ti vedieť.
Verím, že aj ty mne.
Urobila by si to, však?
Jednu som mala.
Minulý týždeň. A potom sa odmlčala.
Na celé dni. Stratila som ju.
Teplota oceánu väčšinou presahuje 32 °C.
Planktón z kôrovcov už skoro vyhynul.
Potravinový reťazec sa rúca.
Ak sa nevráti, skončili sme.
Nuž, držím ti palce, Bec. Dúfam, že sa vráti.
Je dobré vedieť, že aspoň jedna je stále nažive.
Ozvi sa niekedy.
Teplo, kvalita vzduchu, ale aj emocionálny stres môže spustiť
srdcové príhody spojené s diagnózou letného srdca.
Viem.
S termálnou kardiomyopatiou, zvanou aj „letné srdce“,
boli počas súčasnej extrémnej horúčavy spojené štyri úmrtia...
Zdravotný monitor Labková hliadka sa vypína.
Dobre, vonku si dávaj pozor, vieš, čo máš robiť.
- Mami... - Na odznak modrý...
Viem. Musím byť dobrý.
A keď príde žltá?
- Pauza je dôležitá. - Keď červená zabliká?
- Je to hrozba veliká. - Presne.
Dobre.
Rebecca Shearerová, archivistka.
Zamestnankyňa Menagerie2100. Vitajte. Vyberte cieľ.
Terénne stanovisko v Bahía Málaga.
Prehraj posledné stretnutie, záznam 005.
Som matka. A ty?
Štyrikrát.
Kedy si mala posledné?
Prišiel na svet pred piatimi obratmi.
Nemal pochopenie, ale bol plný túžby.
Privinul sa k mojej pokožke.
Bola som mu jedlom aj smerom.
A on bol pre mňa významom.
Ako si vedela, čo robiť?
Pre mňa to robila moja matka.
Ukázala mi cestu aj úskalia.
- Dobré ráno, Ezra. - Ránko.
Ako sa dnes máš?
Vieš, aký je dnes deň, áno?
Hej, oranžový.
Takže vonku iba na 15 minút.
Požiare stále horia, takže kvalita vzduchu nie je veľmi dobrá.
To znamená, že tvoje srdce potrebuje všetok dostupný kyslík.
Nech odznak ostane modrý.
Kde je teraz?
Odišiel až za hranicu môjho hlasu.
A potom ešte ďalej.
Prosila som diaľku, nech mi ho vráti.
Zatúlal sa a potom sa vytratil.
- Nevidel si ho. - Ale videl.
Ani náhodou!
Tie už neexistujú aspoň tak tisíc rokov.
Aspoň od dinosaurov.
- Zoznámila ťa aj s dinosaurami? - Je skutočný.
Videla ho moja mama. To je jej práca. Skúma tie, ktoré ešte ostali.
Mám vyprdnúť tigra?
- Si normálny? - Mal by si si dať pozor, Ezra.
Klamár. Červená je krvavá.
Moja mama toho tigra poznala! Áno!
Rebecca! Dobré ráno.
Nevedela som, že ste späť.
V korporátnom sú nervózni.
Míňame tu veľa času aj peňazí.
Neviete, čo sa deje?
Nuž, išlo to skvele. Reagovala veľmi dobre.
Ale, viete, v posledných dňoch sme úplne stratili kontakt.
Ktovie, či to nie je problém s konkurenciou, ako vo Virunge.
Ak by som mala zapojiť právnikov, musíte mi to povedať.
Ak sa vám ZooZajtrajška pletie do práce...
Sú to len okolité zvuky a ťažba. Dolu je poriadny hluk.
Takže dnes zmením frekvenciu.
Uvidíme, či to pomôže.
Naozaj by sme to chceli urýchliť. Dochádza nám čas.
Nuž, ak sa ukáže, poviem jej to.
Prehraj posledný kontakt. Ráno 12. augusta.
Cesta, o ktorej ma učila matka, je stále ťažšia.
Je to tak aj pre teba?
Zastav nahrávku.
Kde si?
Zapni vysielací mikrofón. Spusti nahrávku.
Označ vysielanie dátumom a časom.
Spusti Mahlerovu 10. symfóniu, Adagio.
Minule si sa ma pýtala na matku.
Volala sa Eve.
Keď sa s tebou rozprávam, počujem jej hlas.
Tak znieš v mojich ušiach.
Staršia žena, ktorá rada sedávala v člne
na jazere v Berkshires a za západu slnka popíjala bourbon.
Niežeby si vedela, čo to znamená.
Hovorievala, že keď budem smutná alebo osamelá,
mám si predstaviť, ako sa so mnou z inej doby
zhovára Gustav Mahler.
Keď toto Mahler skladal, mal zlomené srdce.
Rok predtým mu dcéra zomrela na šarlach.
Takto ho donútil znieť život.
Zomrel predtým, než ju vôbec počul.
Ani nebola dokončená.
Mama mi hovorievala,
že ju mám v mysli dokončiť.
Naozaj chcem, aby si sa vrátila.
Doriti.
V lete v roku 2037 bolo veľa požiarov.
V druhom trimestri sme mali asi 30 DKP za sebou.
Snažila som sa ostať v chlade. Ale vypadávala elektrina, takže...
Chápe vážnosť svojho stavu?
Povedali ste mu o tom?
Či chápe, že ho slnečný deň môže zabiť?
Nie, na to som ešte nenašla správne slová.
Vie, že má letné srdce.
Vie, čo sú DKP a že sa im má vyhýbať.
Namiesto „dní krajného tepla“ ich volá „dni kradmého tepu“,
takže hej, chápe, že musí byť opatrný.
Tak sa to stalo? Strávil priveľa času vonku?
Nie, nešiel von.
Vraj ho pár starších chlapcov kvôli niečomu podpichovalo,
a preto sa rozčúlil.
To spustilo srdcovú príhodu.
Keď som prišla, bolo s ním dievčatko.
Tiež má letné srdce.
Kamkoľvek nás budúcnosť zavedie, pôjdeme tam spolu.
Preto vám Alpha Integrovaná liečba prináša najnovšie jedlé lieči...
Mal ocko letné srdce a nakazil ma ním?
Nie, zlatko.
Tvoj ocko sa narodil v roku 1999, vtedy ľudia ešte nemali letné srdcia.
Dal ti veľké, obrovské srdce.
A to obrovské srdce
ho zaviedlo do Manily, keď tam bol hurikán.
Nakazil si sa zo sveta, pretože my sme nakazili svet.
Ale teraz ťa uzdravíme.
V škole jedno dievča povedalo,
že ľudia s letným srdcom sa dožívajú iba 30 rokov.
Budúci rok budem mať desať,
čo znamená, že budem mať už iba dva desaťživoty.
No, ja tomu neverím.
Ja verím, že budeš mať mnoho desaťživotov.
Možno si ako mačka. Budeš ich mať deväť.
- To je spolu 90. - Presne.
A stavím sa, že kým budeš mať 30,
niekto vynájde úplne nové srdce iba pre teba.
Vitaj v ZimoMráze,
najlepšej imerznej terapii pre choroby z tepla.
ZIMOMRÁZ POSTAV SNEHULIAKA
No tak, prečo nemôžem hrať?
Prepáč, kamoš.
Vraj si mal dnes v škole príhodu.
Ale ja sa chcem hrať. ZimoMráz je blbosť.
Niekedy sú veci, ktoré nás chránia, trochu nudné.
Ale je tu tvoja kamoška Lola.
KLIKNI A NÁJDI KAMOŠOV
Pomôžeš mi, Ezra? Našla som gombíky na oči.
Podľa mamy sa mýliš.
Vraj nám obom vyrobia nové srdcia.
A ja sa dožijem 90.
Toto je zabezpečené pripojenie firmy Menagerie2100
pre Rebeccu Shearerovú, archivistku pre objekt VD1998Ž.
Všetko, čo nasleduje v komunikačnom rozhraní,
je majetkom Menagerie2100.
18. augusta 2046. Tri, dva, jedna.
Ak prijímaš túto správu, prosím, ozvi sa.
No tak.
Ak ma ešte počuješ, prosím, ozvi sa.
Včera som počula ďalšieho.
Kde je?
Ak je nablízku samec, pomôžem ti ho nájsť.
Znovu chcem byť matkou.
Na tomto mieste, v tomto teraz.
Máš na to dosť potravy?
Ak je tu on, musí tu byť dostatok.
Musí byť...
Pridaj zvuk do rozhrania slovnej zásoby.
Prečo vydávaš moje zvuky? Po takom dlhom čase.
Celý život vás pozorujem.
Bola som zvedavá.
Vieš, čo je to zvedavosť?
Videla som ťa tam, kde začína obloha?
- Vytratili sa kvôli tebe niektorí z nás? - Nie.
Nie, nikdy by som vám neublížila.
Chcem sa od vás učiť.
Pozorovala si nás. Vieš, akí sme.
Môžeš mi povedať, čo hľadáš?
My, ktorí sme my, zdieľame svet.
Všetko, čo je.
Keď sa zmenší, zmenšíme sa aj my.
Je to tak aj pre vás?
Naše nové mladé nežijú dychom.
Odchádzajú za diaľkou.
Vidíme, ako sa strácajú.
Všetky moje mladé tak odišli.
Pohľadám ti jedlo.
Musím ho nájsť. On vie...
Pridať do rozhrania slovnej zásoby.
Ak nenájde potravu, mohli by sme ju znovu stratiť. Aj toho samca.
Čo keby sme jej ponúkli potravu?
Dospelá samica vráskavca potrebuje viac než tonu potravy denne.
- Hlavne planktón... - To som nevedela.
Nuž, dôsledky niečoho takého by sme, samozrejme, museli interne prebrať.
Ale chce sa páriť, čo je súčasťou jej migračného cyklu,
takže by sme do toho mohli naozaj preniknúť, ak je samec,
nuž, dostatočne silný.
Bude prototypom každého vráskavca, ktorého vyvinieme.
- Skvelá práca, Becca. - Vďaka.
Potrava?
- To je ťažké. - Hej?
Nuž, nebude vyzerať dobre, ak vezmeme kvalitný proteín
a ponúkneme ho zvieraťu.
V Ázii je prekliate sucho.
Ľudia tam umierajú
a my chceme kŕmiť veľrybu živinami určenými pre ľudí,
aby nám porozprávala o potrave a kefovaní.
Nočná mora pre PR.
Dobre, dobre. Rozumiem.
Teplota povrchu sa zvyšuje. Aj okyslenie.
Zo zálivu bude mŕtva zóna.
Táto sezóna tu bude posledná.
Musíme to urýchliť.
Zabaliť to do konca týždňa, než sa to zverejní.
Súhlasím.
Exkluzivita vráskavca by ZooZajtrajška vyradila z hry.
Daj mi ešte pár nočných.
„‚My sme ruže,‘ povedali ruže.
A naplnil ho smútok, pretože jeho kvetina mu povedala,
že je jediná v celom vesmíre.
A tu ich bolo 5 000,
úplne rovnakých, v jednej jedinej záhrade.
‚Veľmi by ju nahnevalo,‘ povedal si,
‚keby to videla.
Hrozivo by kašľala
a tvárila by sa, že umiera, aby som sa jej nesmial.
A keby...
A ja by som sa musel tváriť,
že ju opatrujem a priviedol by som ju späť k životu.
Lebo keby som to neurobil,
keby som sa nepokoril,
naozaj by si dovolila zomrieť.‘“
- Mami, mám na chvíľu čítať ja? - Nie.
Ja... Ty tu ešte budeš.
Ja už nie. Takže toto je chvíľa so starkou.
„Pokračoval v zamyslení.
- ‚Myslel som, že som bohatý, pre kvetinu... - Ten máš rád, však?
...ktorá bola na svete jediná...‘“
Znie tá veľryba, s ktorou sa rozprávaš, rovnako ako ten orangutan?
Nie, tomu orangutanovi som dala hlas tvojho ocka,
lebo mi chýbal.
Tak ako znie tá veľryba?
Ako starká Eve.
Nie, ako znie naozaj?
Chceš si ju vypočuť?
Prehraj VD1998. Základná slovná zásoba.
Čo hovorí?
Hovorí: „Kto je tento človiečik Ezra,
ktorého tak veľmi ľúbim?“
Keď zomriem, dáš môj hlas nejakému zvieraťu?
Nie, zlatko. Lebo ty nevyhynieš.
„‚A mal som iba obyčajnú malú ružu.‘
Chceš ich vidieť, Ezra? Chceš vidieť tie ruže?
‚Obyčajnú ružu,‘ povedal.“
Som Nick Bilton, a mnohí z vás počuli,
že by som sa rád spojil
s najmodernejšou firmou s duševným vlastníctvom založeným na DNA,
Menagerie2100.
Nuž, asi sa pýtate, prečo chce firma
ako Alpha miesto v tomto odbore,
a odpoveď je jednoduchá.
Firmu Alpha zaujíma iba jedna vec:
zistiť, čo z prítomnosti patrí do budúcnosti.
Do lepšej budúcnosti.
Do budúcnosti s geneticky uchovanými slonmi, orangutanmi
a z toho, čo počujem, možno aj vráskavcami dlhoplutvými.
Balíček výhod od Alpha je fantastický.
Od vás všetkých sa môžem veľa naučiť.
A dúfam, že sa so súhlasom akcionárov
vydáte na túto cestu so mnou.
Tak poď.
Prehraj záznam 008.
Kde si počula posledného samca?
Nebol ďaleko odtiaľto.
Našli sme sa na dne oblohy.
Bol iný ako tento.
Čo sa s ním stalo?
Bol deň.
Obloha bola blízko.
Tí, ktorí nám boli jedlom, neboli.
Tak sme hľadali na nových miestach.
Nevidel, čo ho zhora zasiahlo.
Roztrhalo ho to
a vytratil sa.
Až úplne dolu.
Stále tam je.
Vidím, ako sa mení.
Kde je tento nový samec?
Neviem ho nájsť.
Vy musíte byť Rebecca. Ja som z ústredne. Hendricks.
Manažér projektových zdrojov pre južnú hemisféru.
Vypni nahrávku.
Christina mi nepovedala, že s objektom
- robí niekto ďalší. - Chodím sem v noci
trochu to urýchliť, viete?
Čas je dôležitý.
Je veľká šanca, že toto je posledný živý vráskavec.
Poslední dvaja.
VD1998 a samec, s ktorým je v kontakte.
Máte kópiu nočného stretnutia?
Z istého dôvodu je uzavreté.
Povedal by som, že sa nateraz chceme sústrediť na samicu.
Počúval som niektoré vaše nahrávky.
Naše nové mladé nežijú dychom.
Chcem sa opýtať na ten hlas.
- Hlas? - Ktorý ste použili pre veľrybu.
Používate ľudský hlas, čo je proti protokolu firmy.
Totiž, vedie to presne
k takej citovej väzbe, ktorej sa snažíme zabrániť.
Nahlásite ma?
Nie, nie.
Nie. Ak vám to robí dobre.
Prečo by som vás mal súdiť?
Poznal som chlapíka pri netopieroch. Zneli ako Marilyn Monroe.
Pozrel som sa na vašu zložku.
Aj pre slony ste použili ľudský hlas.
Pomáha mi to spojiť sa s nimi, pýtať sa lepšie otázky.
Predpokladám, že ten ženský hlas,
čo používate,
Eve Shearerová, je vaša matka.
A ten orangutan na Sumatre
bol pán menom Omar Haddad.
- Môj nebohý manžel. - Aha.
Nuž, ako som povedal, ak vám to robí dobre.
Žiadala som o potápačský tím,
aby sme získali vizuál a možno aj vzorku DNA samca.
Videli ste ho? Ako vyzeral?
No, s tým samcom dnes pracovať nebudete,
a potápačský tím ho bohužiaľ nenájde.
To, čo počujete...
je archívna nahrávka zo zálivu Glacier Bay spred siedmich rokov.
Bol to samec. Už je mŕtvy.
Mŕtvy?
Asi zrážka s loďou.
Prehrávali ste jej volanie k páreniu od mŕtvej veľryby?
Čo ste to za človeka, doriti?
Ja?
Teda, čítali ste vyhlásenie firmy?
Nezachraňujeme tu jednotlivé jedince.
Ide nám o vzorec celého druhu.
Práve ho tam niekde hľadá.
A vykazuje správanie ako pri párení, presne, čo od nej chceme.
Neviem, prečo je to pre vás také ťažké pochopiť.
Teda... nepodplácali sme ich
jedlom a prístreším, aby sme dostali, čo sme chceli?
No, možno ste to nevedeli o tých slonoch, s ktorými ste pracovali.
Ja...
Možno ste si mysleli, že sa iba chceli s človekom
porozprávať o aktuálnych udalostiach.
- Teda... - Nebudem toho súčasťou.
Naozaj? Už ste.
Hej, Shearerová!
Čo ste si mysleli, že tu robíme?
Sú to vysoko sofistikované tvory!
Áno, a to sme aj my.
A ak jej nevyciciame mozog predtým,
než si uvedomí, že je poslednou veľrybou na svete,
tak bude po biznise, všakže?
Aspoň po takom, ktorý sa dá predať.
Pripravená?
- Určite. - Fajn.
- Dobre. - Myslím, že je dobrý nápad...
- Rada by som s vami hovorila. - Rebecca,
- práve som zaneprázdnená. - Je to dôležité.
Vrátim sa.
Neklamali ste len mne.
Klamali ste aj jej.
Aj tak vyhynie.
Takto ju aspoň môžeme oživiť, keď veci napravíme.
Najprv z nich vyrábame sviečky a korzety,
potom do nich narážame loďami a plníme ich plastovými taškami.
A nejakým spôsobom ich aj tak pár prežije.
Až kým oxid uhličitý nepremení oceán na kyselinu
a jej potrava si nedokáže ani vyvinúť kosti.
A tak...
teraz, keď ostáva už len jediná,
jej klamete.
A ak by ste jej to všetko povedali hneď na začiatku,
ako veľmi by vám chcela vyrozprávať svoj príbeh?
A čo keby ste jej povedali, že naše nahrávky
nahradia informácie, ktoré podáva dospelý jedinec mláďaťu v divočine,
lebo divočina už nebude?
Bolo by to dostatočne úprimné?
Bilton nám zaplatí viac, pretože máme posledný rozhovor
s vráskavcom.
To je výhra.
Keby ľudia vedeli, čo robíme, keby sa toho chytila tlač...
A ako by sa to stalo?
Hendricks to tu dokončí.
Potrebujeme vás na Aljaške.
- Je tam druh vlka... - Dokončí?
- ...na Alexandrových ostrovoch... - Čo jej povie?
Snaží sa ju dostať na pláž, aby ZooZajtrajška nedostala vráskavca?
To robí?
Ospravedlňte ma, mám stretnutie.
Nahrávka. Vysielaj spev samca.
Nepretržitá slučka.
„Nech svetlo neskorého dňa svitne cez štrbiny stodoly,
nech zasvieti na baly, keď slnko poklesne.
Nech príde večer.
Nech cvrčky začnú spievať,
tak ako žena začína s cvakotom ihlíc.
Nech príde večer.
Nech rosa padne na zabudnutú motyku v tráve.
Nech vyjdú hviezdy.
Nech mesiac odhalí svoje strieborné rohy.“
- Mami. - „Nech tento...“
Nechaj ma...
Nechaj ma to dokončiť. Naučila som sa celú tú prekliatu báseň.
Len ma...
Chcem to nahrať, kým ju zabudnem, lebo pamäť sa mi...
- „Nech l... Nech líška...“ - Prestaň. Prestaň.
„Nech sa líška priblíži. Nemusíš sa báť.“
Tak strašne sa na teba hnevám, dopekla.
- Viem, viem. - Tak prekliato moc.
Ale ak by som niečo zmenila, hnevala by som sa na seba ja...
a nechcem zomrieť rozhádaná sama so sebou.
Povedala si, že podľa doktora Carraghera sa to lepší.
Chcela som prísť domov. A ty, že sa nemám ponáhľať.
Nuž, ľudia nevymierajú, slony áno.
Nebolo to tvoje rozhodnutie, mami.
Tvoja práca je dôležitá.
Becca, nechcela ťa nahnevať.
- Chcela, aby si dokončila prácu. - Vedel si to.
Prečo si mi... Čo to s vami je, doriti?
Nuž, ja mám rakovinu pečene a asi všetkého ostatného.
Mami, nie. Žiadne vtipy.
Klamala si mi, mami.
Klamala si mi.
Keď sa dostaneš k tejto časti príbehu, vieš, k tej, v ktorej som práve ja,
prestaneš sa hnevať na minulosť.
A budúcnosť, tá pre teba nemá plány, takže ti ostáva iba prítomnosť.
Práve teraz je všetko, čo máme.
- Nestačí to. - Nie.
Ale... to je všetko, čo máme.
Ešte kúsok prítomnosti.
Asi sme vždy mali len to.
Zastav vysielanie.
Preveď obsah do angličtiny.
Cesta nie je. Cesta nie je.
- Cesta nie je. Cesta... - Božemôj.
Zapni vysielací mikrofón. Nenahrávaj záznam.
Počuješ ma?
Nepočúvaj to, čo si práve počula.
Nepočúvaj toho samca. Počuješ ma?
Doriti.
Ak si tam, prosím...
Je dôvod, prečo sa ti neukazuje,
dôvod, prečo ti neodpovedá.
Neexistuje.
Žiadny samec nie je.
Ten hlas, čo si počula, je spred mnohých rokov, z ďaleka.
Je to len nahrávka.
Doriti.
Doriti. Nevieš... nevieš, čo je nahrávka.
Dobre, ako ti to mám vysvetliť?
Chceli sme vedieť, čo je v tvojom vnútri,
aký je tvoj život.
Chceli sme to pre seba,
nie, aby sme ti pomohli.
Vedieme ťa na miesto, kde zomrieš.
My to robíme, nie on.
Nie veľryba.
Tá veľryba sa vytratila už pred rokmi.
Nie je tu.
Jeho hlas nie je skutočný.
Odplávaj preč.
Nájdi jedlo.
Klameme ti.
To náš druh robí, keď sme zranení.
Klameme.
Nie je tu?
Nie.
Máš zvuk pre to, čo nie je?
Čo nie je skutočné?
Volá sa to klamstvo.
Pre to nemáme zvuk.
Prečo hovoríš niečo, čo nie je skutočné?
Je možné, že si posledná svojho druhu.
Nedokážeme nájsť ďalších. Len teba.
Tak prišiel čas, aby som sa vytratila.
Povedala si, že keď sa vytratíte, začína sa to znovu.
Stanete sa tým, čo nasleduje.
Vrátite to, čo ste si vzali.
Áno.
Je možné, že raz vás bude viac.
Kedy?
Treba na to čas.
Viac času, než máš ty či ja.
Ale to, čo si mi povedala, čo sme si povedali,
to nachová nové mladé.
A ako to bude nabudúce odlišné?
Zapni vysielací mikrofón. Nenahrávaj záznam.
Všimli sme si, že z vášho neschváleného stretnutia nie sú žiadne súbory.
Nepodarilo sa mi nadviazať kontakt.
Vôbec?
Zmizla.
Nemusím vám pripomínať, že vlastníme obsah každej konverzácie,
medzi zamestnancom Menagerie2100 a cieľovou vzorkou.
Pozrite, porušila som protokol.
Použila som hlas mojej nebohej matky. Je mi to ľúto.
Už sa to nestane.
V tejto dobe sa lúčime s toľkými vecami.
So zvieratami, ľuďmi, s celými mestami.
A to si vyžiada daň.
Všimla som si, že Alpha začala s ťažbou v zálive.
Som rada, že sme to stihli pred nimi.
Zdá sa, že teraz sme Alpha aj my.
Na Aljaške budete v teréne,
takže si vyzdvihnite prenosné zariadenie.
Má satelitné spojenie s databázou.
Chladnejšie podnebie môže byť pre Ezru dobré.
Hej. Áno.
Už nebudem chodiť do školy.
- Lebo si chorý? - Sťahujeme sa.
- Kam? - Aljaška.
Mama sa bude rozprávať s vlkmi.
Stretneš sa tu so mnou a povieš mi, čo to znamená?
Hej. Myslím, že na Aljaške je stále zima.
Možno ťa navštívim a postavíme skutočného snehuliaka.
Tak to otvor.
Vráskavce vyhynuli v roku 2046.
Niekedy ich bolo na planéte viac než 125 000.
Z letných kŕmnych miest pri póloch kvôli páreniu migrovali
do teplejších vôd blízko rovníka.
Boli slávne svojím spevom,
zložitými vokalizáciami, ktorými sa dorozumievali.
Sup indický vyhynul v roku 2039. Niekedy ich bolo 80 miliónov...
Slon africký vyhynul v roku 2040.
Pred vyhynutím bol...
Orangutan tapanulský vyhynul v roku 2045.
Medveď ľadový vyhynul v roku 2043
z dôvodu straty prostredia morského ľadu kvôli klimatickej zmene.
- Pripravený? - Pripravený.
- Tri hodiny? - Áno.
A nikomu nepoviete, že ste to urobili.
Nikomu.
Nikdy.
A ako to bude nabudúce odlišné?
Zmení sa to, iba ak sa zmeníme my.
Ak prestaneme o svete klamať.
A očakávať, že tí, čo prídu po nás, napravia, čo sme my nenapravili.
Tu je to fajn.
Tu stačí.
Už nie sú ryby.
Keby boli, vedeli by sme to.
Teraz pracujem pre Alpha.
Iste.
Ako vieš, že tam stále je?
Neviem.
Tak poď.
- Pripravený? - Hej.
- Tri, dva, jedna. - Tri, dva, jedna.
Ako dlho tu môžem byť?
Dlho nie.
Nezje nás, však?
Máš viac zubov, ako ona, ale ak áno, nemôžeš ju viniť.
Neviem, čo znamená tento zvuk.
Hudba? Pre každého znamená niečo iné.
Poznáš toho, kto ju urobil?
Nikdy som ho nestretla. Iba jeho hudbu.
Ale stále ho počuješ?
Áno.
No tak.
Takže poznáš jeho svet, ale jeho nie?
Áno.
A tí, čo ešte nezačali?
Budú počuť tieto zvuky, ktoré dnes robíme?
Áno.
Kde je?
Asi je preč.
Tam je.
Ukážeš im cestu svetom.
Varuješ ich pred nami.
Vidíš, čo dokážeme a čo sme už vykonali.
Povedz im, kto sme.
Už som to urobila.
Preklad titulkov: Martina Mydliar